Maia Sandu a convocat Consiliul Suprem de Securitate în legătură cu incidentele din Transnistria.
Potrivit Președenției Republicii Moldova, Consiliul Suprem de Securitate se va întruni începând cu ora 13:00, la Preşedinţie, iar după şedinţă, la ora 15:00, Maia Sandu va susţine un briefing de presă. Mai multe explozii au fost auzite, marţi dimineaţă, în regiunea separatistă Transnistria, în urma cărora două antene radio au fost avariate. Regiunea separatistă este recunoscută la nivel internaţional ca parte a Republicii Moldova, dar este ocupată de trupele ruseşti de la destrămarea Uniunii Sovietice.
Preşedintele Republicii Moldova, Maia Sandu, a convocat, marţi, şedinţa Consiliului Suprem de Securitate în legătură cu incidentele din regiunea transnistreană."Preşedintele Republicii Moldova, Maia Sandu, convoacă astăzi şedinţa Consiliului Suprem de Securitate în legătură cu incidentele din regiunea transnistreană", anunţă Preşedinţia Republicii Moldova.Potrivit sursei citate, Consiliul Suprem de Securitate se va întruni începând cu ora 13:00, la Preşedinţie, iar după şedinţă, la ora 15:00, Maia Sandu va susţine un briefing de presă.Mai multe explozii au fost auzite, marţi dimineaţă, în regiunea separatistă Transnistria. Două antene radio au fost avariate de explozii în Transnistria, a anunţat Ministerul de Interne, potrivit Sky News.Alte explozii au avut loc, luni, la Ministerul Securităţii de Stat din Tiraspol, capitala regiunii separatiste moldoveneşti Transnistria. Oficiali de la ministerul de interne al regiunii separatiste au declarat că asupra clădirii s-a tras de către atacatori necunoscuţi cu lansatoare de grenade.Regiunea separatistă este recunoscută la nivel internaţional ca parte a Republicii Moldova, dar este ocupată de trupele ruseşti de la destrămarea Uniunii Sovietice.